Den Vest-Sjællandske Avis, 1830-01-09
Da der er ved en saa besynderlig Sammenkiedning af Omstændigheder er sørget for Hellas Gienfødelse; da det er fremkaldet til et nyt Liv igiennem saa truende Farer; saa have vi Grund til at formode, at en vigtig Forandring i det menneskelige Liv skal derved beredes; og vi kunne overlade os til den phantasiefulde Forhaabning, at et nyt Lys skal derfra udgaae over Jordkloden. Vi maae betragte med Beundring de Begivenheder vi have oplevet: hvorledes den Græske Jnsurrection fremkommer som et nyefødt Barn i Menneskelivet, som ingen har gjort Regning paa, ingen vil kiendes ved, som forstyrrer alle diplomatiske Concepter, som man seer paa med Forundring og Forlegenhed, som man ynkes over og tillige skielver for at give sig af med. Man afholder sig fra det og lader det hielpe sig selv; det voxer, det griber og sig, det tiltager i Mod og Styrke; men det omgives af Fiender og kom meer endnu i sin Svagheds Tilstand, forladt og forhaanet, i den største Livsfare. Man troer det er ude med det; men en høiere Haand vaager over det; et Knivblad frelser det; en Mands Liv bliver endet som ikke var sin Tidsalder voxen, en aandrig Mand kommer i hans Sted, som har fatter den og Haanden er rakt til Grækenlands Frelse, Den Herre som raader over Thronerne og har Monarkernes Skjebne i sin Haand, lader i det critiske Øieblik, da Faren er størst, da Undergangen er nærmest, den Mand bestige den mægtigste Throne paa Jorden, som besidder af Naturen den besynderlige Blanding i sin Characteer af Kraft og Standhaftighed, og tillige af Sindighed, Moderation og Føielighed, som udkræves for at føre den Forladte og Truede lykkelig igiennem de omringende Farer, uagtet den Modstand, som reiser sig imod den fra alle Sider, og at bringe den i en fast og sikker Stilling, hvori den med Rolighed og Tryghed kan begynde sin fri Væxt og Udvikling. Hvo kan betragte denne Tingenes beundringsværdige Gang, som det endnu er knap tilladt at berøre, uden at føle den usynlige Haands Virkning, som griber ind i det menneskelige Livs Anliggender. Men naar vi erkiende alt dette, saa lader og ikke forglemme at flette Hæderskrandsen for Frankerigs Behersker, hvis bestemte Villie det var og som satte den igiennem, uagtet alle Jndvendinger, saasnart som mueligt at befrie Peloponnes fra de ægyptiske Barbarers Mishandlinger; der var en anden Haand, som holdt hans beskiærmende tilbage fra at udbrede samme Velgierning over Attikas berømte Jordbund. denne befriede Tilstand forefandt det hengangne Aar ved sin Begyndelse dette saa mishandlede Land. Frankeriges Lærde og Konstnere, som Regieringen havde afsendt til Halvøen, kunde nu i uforstyrret Rolighed undersøge denne classiske Jordbund, og Aaret 1830 vil formodentlig opklare os om de lærerige Spor af Oldtiden som de have opdaget. Vil man ret overbeviie sig om hvad en enkelt Mand af Forstand formaaer at udrette, saa har man kun nødigt at betragte Grækenland under sin nærværende Præsidents, Greven af Capodistrias Bestyrelse, en Mand, som ogsaa synes ved en høiere Bestyrelse, just at skulle være paa rede Haand i en Tidspunkt, da hans offentlige Fremtrædelse var saa høist fornøden; hvor besynderligt at en født Græker skal blive eet af de meest betroede og erfarne Medlemmer af det Russiske Cabinet, og som indviet i alle dettes Hemmeligheder, skal kunne træde i Spidsen for de Græske Anliggender. J hvilken chartisk Uorden forefandt han dem ikke, og i hvilken indvorges Orden har han ikke allerede bragt dem i det afvigte Aar, Allerede den 2den Januar udstædte han et Derret om den militaire Organisation, og man veed at det er lykkedes ham at danne en regulair Krigshær. Han brugte den med Virksomhed; understøttede kraftfuld fra Sønden af de Russiske Armeers Operationer fra Norden. De Græske Tropper erobrede i to Afdelinger hele Livadien paa Athenen nær. Admiral Miaulis tang Castellet ved Lepanto til Overgivelse. Gen. Church slog Tyrkerne ved Karpenissi og trængte i Forbindelse med Generalerne Denzel og Tavellas frem til Pindus Bierget og Grændserne af Thessalien; Messolonghi blev erobret i Mai Voinitza maatte siden overgive sig; en Græst Escadre trængte ind i Bugten ved Arta. Demetrius Ypsilanti, som commanderede den østlige Armee erobrede Stæderne Salona og Livadia, besatte Thermopylerne, tilfægtede sig en glimrende Seier ved Castello di Petra den 27de September og tvang Tyrkerne til aldeles at rømme hele Livadien; allerede i Forveien vare Tyrkerne blive slagne ved Theben og Paschaen af Negropont selv ved Anachoriti En Opstand af Tropperne fordi deres Sold ikke var bleven dem udbetalte, blev snart hævet, og Præsidenten tilveiebragte de fornødne Resourcer til dens Udbetaling. Med samme Omsorg arbeidede han paa at organisere Marinen. Med Standhaftighed modsatte han sig Englændernes Bestræbelser for at standse sin Virksomhed: De vilde forbyde de Græske Krigskibe at blokere de Tyrkiske Havne udenfor Morea og de tycladiske Øer; han modsatte dem med Fasthed tvende Blokade Decreter, hvori han gav de Græske Krigskibe Ordre til at fortsætte Blokaden saalænge indtil de med Magt bleve afholdte derfra. Den Brittiske Ambassadeur i Constantinopel udstædte en misbilligende Erklæring mod disse Decreter, hvoraf man tilligemed Kummer erfarede, et den store Øe Candia, paa hvilken Krigen imellem Grækerne og Tyrkerne vedvarede, skulde forblive i disses Vold; dog erkiendte tilsidst England Præsidentens Decreter. Den Brittiske Consul Dawkins opfordrede ham til at ophøre med sine krig erigske Foretagender paa hiin Side af Jordtungen af Corinth; men Præsidenten lod sig ikke skrække og vedblev at fortsætte dem. Man kan begribe hvormeget disse Modbestræbelser fra Storbrittanniens Side mod Grækenlands Udvikling og Befrielse fra Tyrkernes Herredømme maae giøre et ufordeelagtigt Jndtryk paa det Græske Folks Stemning mod England og at Rusland maae vinde i Folkets Hengivenhed hvad dette har tabt. Ai den Engelske Gen. Church, som saalænge havde ført Overcommanden over den Græske Armee, nedlagde samme med en Erklæring af sin Misfornøielse med den nærværende Regiering, kan vel allene forklares af de modstræbende Engelske og Russiske Jnterresser. - Hvor fortrinlig Præsidentens indvortes Bestyrelse var gav sig tilkiende af Folkets almindelige Hengivenhed for ham og Tillid til ham. Da Kongressen skulde aabnes i Argos, saa vilde mange Stæder og Egne allene udvælge ham til deres Repræsentent; han aabnede den d. 23de Juli, og den udnævnede ham til Præsident paa Livstid med Direktorialmagt. Han forklarede for Congressen hvad han havde udrettet for at bringe Landets indvortes Anliggender i Orden, for Agerdyrkningen og for den offentlige Underviisning. Han foreslog en nye Orden i Statens Bestyrelse, og Udvælgelsen af et udsøgt Senat Gerusia for det talrige Panhellenion; at man skulde aabne et Statslaan paa 60 Mill. Franker for at ophielpe Landets Forfatning; afsende Gesandte til de allierede Magter for at takke dem for deres Bistand; opføre Mindemærker til Erindring om de udøvede Heltegierninger, og indføre en Orden for at opflamme til nye patriotiske Handlinger; endelig at man skulde anlægge et Museum af indenlandske Oldsager og forhindre deres alt for store Udførelse af Landet, for at bevare Erindringen om Fortidens Berømthed. Han bereiste Rigets forskiellige Egne for at kiende deres Trang og for at bestræbe sig for at afhielpe den Den Baieriske Oberste Heidegger, som saa ivrigt havde understøttet hans Bestræbelser, reiste nu tilbage til sit Fædreneland tilligemed sine Ledsagere, da han nu saae en fast Grund at være lagt til Grækenlands Vel, og Kongen af Frankerige kaldte sine Tropper tilbage. Grækenland har vel endnu kun en halv Mill. Jndvaanere; men Folkemængden vil snart tiltage, da saavel Børnenes Mængde er overordentlig stor, og tillige mangfoldige Mennesker ville indvandre dertil. Regieringens Sæde blev forlagt til Napoli di Romania. - Fæstningen Navarino sprang i Luften ved en Lynildstraale.